חברת ביון ישראלית חשפה בצילום לווין כי רוסיה הציבה מערכת טילי קרקע-קרקע בבסיס בסוריה. בתמונות שפרסמה "אימאג'סאט", שצולמו באמצעות לוויין "ארוס B" שפותח בתעשייה האווירית, נראית הפריסה המדויקת של הטילים בבסיס חיל האוויר הרוסי בלטקיה.



לפי החברה, בתמונות נראות שתי משאיות ועליהן טילי איסקנדר מוצבים בבסיס שבמערב המדינה. ככל הנראה מדובר במערכת מדגם SS-26.



הממשל הרוסי חתם על הסכם ארוך טווח עם ממשלו של אסד. במסגרתו, יוקמו בסיסים על אדמתה של סוריה שם יוצבו מערכות נשק מתקדמות רוסיות, וכן מוסקבה תוכל לעגון בלטקיה ובטרטרוס. בחצי השנה האחרונה רוסיה ממשיכה לעבות את מערכי ההגנה וההתקפה באוויר, בים וביבשה בזירה הסורית. לדברי מומחי ביטחון, ההתעצמות הרוסית אינה נוגעת רק למאבק במורדים ובייצוב משטרו של אסד, אלא נועדה לחזק את האינטרסים של רוסיה במזרח התיכון.



לקריאה נוספת:

רוסיה הודיעה על החזרת נושאת המטוסים מסוריה: "מצמצים כוחות"

סוריה: לפחות 25 הרוגים בפיגוע בלב מעוזו של אסד